Следеће 2002. године Анита већ игра за сениорску репрезентацију Мађарске. Први велики успех са репрезентацијом Анита Кулчар је имала на светском првенству одржаном 2003. године у Хрватској, заузели су друго место. Већ на следећем светском првенству 2005. у Русији, Анита је са репрезентацијом освојила бронзану медаљу, била је трећи стрелац првенства са 56 постигнутих голова (4 мање него прва Надин Краусе) и изабрана је у олстар тим. На свом трећем светском првенству 2007. године које је одржано у Француској Анита Гербиц је са репрезентацијом Мађарске освојила осмо место, али је опет изабрана у олстар тим и овог пута је била други стрелац првенства са осамдесет постигнутих голова.